Ζωή Δημητράκου

Η Ζωή Δημητράκου (Θεσσαλονίκη, 25 Μαΐου 1987), είναι Ελληνίδα πρώην διεθνής καλαθοσφαιρίστρια. Διαθέτοντας ύψος 1,87 μέτρα αγωνιζόταν ως σμολ φόργουορντ και πάουερ φόργουορντ.

Στις 22 Μαρτίου 2009 έγινε η πρώτη Ευρωπαία (και μοναδική ως τώρα) επαγγελματίας καλαθοσφαιρίστρια που κατάφερε να πετύχει σε κάποιο αγώνα κουντράπλ-νταμπλ (quadruple-double, δηλαδή διψήφιο νούμερο σε τουλάχιστον 4 στατιστικές κατηγορίες), αλλά και η τρίτη επαγγελματίας παίκτρια σε όλο τον κόσμο που το κατάφερε ποτέ.«Μια Ζωή από ρεκόρ!», άρθρο-συνέντευξη στον ιστότοπο AgeOfBasketball.gr, 26 Μαρτίου 2009

Σταδιοδρομία 
Εφηβική ηλικία
Η Δημητράκου μεγάλωσε στην Καλαμαριά, κάνοντας τα πρώτα της βήματα στο άθλημα της καλαθοσφαίρισης στην ομάδα του τοπικού Απόλλωνα.«Ζωή Δημητράκου - Το "top gun" της Α1», άρθρο-συνέντευξη στο περιοδικό All Star Basket (τεύχος 156 / 18 Φεβρουαρίου 2009), αναδημοσίευση στον ιστότοπο WePlayBall.gr, 10 Απριλίου 2009. Προέρχεται από οικογένεια που ασχολούταν έντονα με τον αθλητισμό: η μητέρα της ήταν κολυμβήτρια του Παναθηναϊκού, ενώ ο πατέρας της καλαθοσφαιριστής του Π.A.O.K.«Οι "βουτιές" της Ζωής Δημητράκου στα παγωμένα νερά της Ρωσίας!», συνέντευξη στο sports.ru, αναδημοσίευση στο WePlayBall.gr, 24 Ιανουαρίου 2014.

Η Δημητράκου ξεκίνησε τον αθλητισμό από την κολύμβηση, αγωνιζόμενη στον ΠΑΟΚ για 7 χρόνια.«Η Ζωή είναι... ωραία» , άρθρο στον ιστότοπο Woop.gr, 5 Ιουλίου 2013. Εξαιτίας λόγων υγείας αναγκάστηκε να αλλάξει άθλημα, στρέφοντας τις προσπάθειές της στο μπάσκετ. Μετά τη θητεία της στον Απόλλωνα μεταπήδησε το 2005-06 στο Μέγα Αλέξανδρο Θεσσαλονίκης, σημειώνοντας τη χρονιά εκείνη 193 πόντους σε 23 αγώνες.

Καθιέρωση εντός συνόρων
Την περίοδο 2006-07 φόρεσε τα χρώματα του Πανιωνίου, χρονιά κατά την οποία η ομάδα της Νέας Σμύρνης αναδείχθηκε Πρωταθλήτρια Ελλάδος.«Εγιναν «Ιστορικά» τα κορίτσια του Πανιωνίου», άρθρο στον ιστότοπο της εφημερίδας «Η Καθημερινή», 19 Απριλίου 2007. Η Δημητράκου πέτυχε 134 πόντους σε 20 αγώνες, με ποσοστό ευστοχίας 50% στα δίποντα.

Την περίοδο 2007-08 επέστρεψε στη Θεσσαλονίκη και στο Μέγα Αλέξανδρο με τον οποίο αναδείχθηκε 9η σκόρερ στην Α1 Εθνική, σημειώνοντας 382 πόντους σε 24 αγώνες. Στις 25 Φεβρουαρίου 2008 συμμετείχε στο All-Star Game που διοργανώνει κάθε χρόνο η Ε.Ο.Κ.«All Star Game Γυναικών» , άρθρο στον επίσημο ιστότοπο της Ε.Ο.Κ., 18 Ιανουαρίου 2008.«Όλα έτοιμα για το ALL STAR GAME γυναικών», άρθρο στον ιστότοπο του NovaΣΠΟΡ FM, 23 Φεβρουαρίου 2008. Την επόμενη χρονιά, 2008-09, πέτυχε μια σημαντική διάκριση, την κατάκτηση της πρωτιάς στον πίνακα των σκόρερς στην Α1 Εθνική. Την περίοδο αυτή σπούδαζε παράλληλα στο ΤΕΦΑΑ του Αριστοτέλειου Πανεπιστημίου.

Τον Ιούλιο του 2009 έλαβε μεταγραφή στην ομάδα του Παλαιού Φαλήρου, συνεχίζοντας την πορεία της στην κορυφαία κατηγορία των ελληνικών πρωταθλημάτων.«Δημητράκου: “Θέλω να κερδίζω”», άρθρο στον ιστότοπο SuperBasket.gr, 5 Ιουλίου 2009.«Η Ζωή είναι ωραία στο Φάληρο!» , άρθρο στον ιστότοπο WePlayBall.gr, 30 Ιουνίου 2009.««Δυνατή» μεταγραφή για το Παλαιό Φάληρο», άρθρο στον ιστότοπο του NovaΣΠΟΡ FM, 30 Ιουνίου 2009. Την περίοδο αυτή το Παλαιό Φάληρο είχε δηλωθεί εκτός από τις εγχώριες διοργανώσεις και στο EuroCup, ωστόσο το Νοέμβριο αποσύρθηκε οικειοθελώς λόγω οικονομικών προβλημάτων.«A.C. Paleo Faliro Pulls Out Of EuroCup Women», άρθρο στον επίσημο ιστότοπο της FIBA Europe, 10 Νοεμβρίου 2009. Το Φεβρουάριο του 2010 η αθλήτρια αποχώρησε από το σύλλογο, επικαλούμενη οικονομική ασυνέπεια της διοίκησης.«Στην ισπανική Sedis Basquet η Δημητράκου!», άρθρο στον ιστότοπο WePlayBall.gr, 16 Φεβρουαρίου 2010. Με την ομάδα του Παλαιού Φαλήρου πρόλαβε να αγωνιστεί σε 8 αναμετρήσεις, σκοράροντας κατά μέσο όρο 13,3 πόντους ανά αγώνα. Για το υπόλοιπο της περιόδου αγωνίστηκε στην ισπανική Σεντίς Μπάσκετ, δοκιμάζοντας για πρώτη φορά την τύχη της σε σύλλογο εκτός Ελλάδος.«Στην Ισπανία η Δημητράκου», άρθρο στον ιστότοπο SuperBasket.gr, 16 Φεβρουαρίου 2010.

Καριέρα στη Γαλλία και την Τουρκία
Το καλοκαίρι του 2010 ήρθε σε συμφωνία με την ομάδα της Αιξ-αν-Προβάνς, εγκαινιάζοντας μια διετία στα γαλλικά γήπεδα με τρεις διαφορετικούς συλλόγους.«Η Ζωή της …άλλης μετακόμισε στην Σαρλβίλ», άρθρο στον ιστότοπο GrBasket.gr, 11 Μαΐου 2011.«Η Ζωή Δημητράκου και ο Κόρι Μπέλσερ στο Age of Basketball!», άρθρο-συνέντευξη στον ιστότοπο AgeOfBasketball.gr, 11 Αυγούστου 2010. Η Ελληνίδα φόργουορντ συγκέντρωσε 12,2 πόντους και 6 ριμπάουντ κατά μέσο όρο στο γαλλικό πρωτάθλημα, ωστόσο η ομάδα της τερμάτισε στη 12η θέση της τελικής βαθμολογίας. Η καλή της απόδοση τής εξασφάλισε μεταγραφή για την αγωνιστική περίοδο 2011-12 στην επίσης γαλλική Σαρλβίλ-Μεζιέ, με έδρα στην οροσειρά των Αρδεννών, κοντά στα σύνορα με το Βέλγιο και το Λουξεμβούργο. Τη χρονιά αυτή είχε στατιστικά 12 πόντους, 3,8 ριμπάουντ και 1 ασίστ ανά αγώνα στο γαλλικό πρωτάθλημα.«Στην Μπουργκ η Δημητράκου», άρθρο στον ιστότοπο του NovaΣΠΟΡ FM, 25 Απριλίου 2012.«Στην Μπουρζ η Δημητράκου», άρθρο στον ιστότοπο OnSports.gr, 25 Απριλίου 2012.

Τον Απρίλιο του 2012 φόρεσε τα χρώματα της Μπουρζ Μπασκέτ, ομάδα με την οποία μόλις είχε ανανεώσει το συμβόλαιό της και η τραυματίας Στέλλα Καλτσίδου. Την περίοδο αυτή η Δημητράκου αγωνίστηκε για πρώτη φορά στο θεσμό της EuroLeague, σημειώνοντας 8 πόντους, 5 ριμπάουντ και 2 ασίστ ανά παιχνίδι, έχοντας συμμετάσχει σε 4 ματς για 28,3 λεπτά σύνολο.«Zoi Dimitrakou (Bourges Basket)», στατιστικά στον επίσημο ιστότοπο της FIBA Europe για την EuroLeague Women του 2013.  Από την ομάδα και τη Γαλλία γενικότερα η Δημητράκου αποχώρησε το Νοέμβριο του 2012 ««Αντίο» από Δημητράκου», άρθρο στον ιστότοπο του NovaΣΠΟΡ FM, 26 Νοεμβρίου 2012. και μετακινήθηκε στην τουρκική Καϊζερί Κάσκι, ομάδα με έδρα την Καισάρεια της Καππαδοκίας.«Στην Καϊσερίσπορ η Δημητράκου», άρθρο στον ιστότοπο Gazzetta.gr, 15 Νοεμβρίου 2012. Την ίδια χρονιά η Καϊζερί είχε στο ρόστερ της την Εβίνα Μάλτση, συμπαίκτριά της Δημητράκου στην Εθνική Ελλάδος.«Συμπαίκτρια της Μάλτση η Δημητράκου» , άρθρο στον ιστότοπο SuperBasket.gr, 15 Νοεμβρίου 2012. Η ομάδα έφτασε στους τελικούς του EuroCup, χάνοντας το τρόπαιο για μόλις ένα πόντο κόντρα στη ρωσική Ντιναμό Μόσχας.«Κρίμα για Μάλτση, Δημητράκου! Έχασαν το Κύπελλο στον πόντο μπροστά σε 11.000 φιλάθλους!» , άρθρο στον ιστότοπο BasketPlus.gr, 14 Μαρτίου 2013. Στο δεύτερο τελικό η Δημητράκου ήταν ιδιαίτερα παραγωγική σημειώνοντας 17 πόντους και 3 ριμπάουντ.«"Αυτοκτόνησε" η Καϊσέρι, στην Ντιναμό το τρόπαιο» , άρθρο στον ιστότοπο SuperBasket.gr, 14 Μαρτίου 2013. Συνολικά στη διοργάνωση, η Δημητράκου αγωνίστηκε σε 9 αγώνες για 29,6 λεπτά σύνολο, σημειώνοντας κατά μέσο όρο 11,8 πόντους, 4,2 ριμπάουντ και 1,4 ασσίστ ανά παιχνίδι.«Zoi Dimitrakou (Kayseri Kaski Spor Kulübü)», στατιστικά στον επίσημο ιστότοπο της FIBA Europe για το EuroCup Women του 2013. 

Μεταγραφή στη Ρωσία
Η Δημητράκου τον Απρίλιο του 2013 αποφάσισε να συνεχίσει την καριέρα της στη ρωσική Πρέμιερ Λιγκ για λογαριασμό της Ναντέζντα Αρινμπούρκ. Την περίοδο 2013-14, εκτός από τις αγωνιστικές της υποχρεώσεις εντός συνόρων, η ομάδα συμμετείχε και στη EuroLeague φτάνοντας στους προημιτελικούς.«Zoi Dimitrakou (Nadezhda Orenburg)», στατιστικά στον επίσημο ιστότοπο της FIBA Europe για την EuroLeague Women του 2014.  Σε ό,τι αφορά το Πρωτάθλημα Ρωσίας, η Ναντέζντα τερμάτισε στη 2η θέση της τελικής βαθμολογικής κατάταξης.«Δεύτερη θέση στη Ρωσία για Τζώρτζη και Ζωή!», άρθρο στον ιστότοπο WePlayBall.gr, 1 Μαΐου 2014. Από το Νοέμβριο του 2013 προπονητής της ομάδας είναι ο Τζώρτζης Δικαιουλάκος, με τον οποίο η Δημητράκου συνεργάστηκε στην Εθνική Ελλάδος.

 WNBA 
Τον Μάιο του 2016, συμφώνησε με τους Ουάσινγκτον Μιστίκς και έγινε μόλις η τρίτη Ελληνίδα παίκτρια, μετά τις Κωστάκη και Μάλτση, που κατάφερε να αγωνιστεί στο WNBA. Ωστόσο στο τέλος του ίδιου μήνα η Δημητράκου αποχώρησε από την ομάδα έχοντας αγωνιστεί σε δυο αγώνες.

Εθνική Ελλάδας
Η Δημητράκου φόρεσε για πρώτη φορά το εθνόσημο τον Ιούλιο του 2001 σε φιλικό αγώνα της Εθνικής Κορασίδων.Ζωή Δημητράκου , στατιστικά της αθλήτριας στον επίσημο ιστότοπο της Ε.Ο.Κ. Τη διετία 2001-2003 συμμετείχε σε 25 αγώνες σημειώνοντας 244 πόντους, 9,76 κατά μ.ό. Παράλληλα συμμετείχε στα Ευρωπαϊκά Πρωταθλήματα Κορασίδων των ετών 2001 και 2003. Στην Εθνική Νεανίδων αγωνίστηκε για πρώτη φορά τον Ιούνιο του 2002, συγκεντρώνοντας μέχρι το 2005 189 πόντους σε 18 αγώνες, 10,5 κατά μ.ό. Επίσης έλαβε μέρος στο Ευρωπαϊκό Πρωτάθλημα Νεανίδων το 2005 στη Βουδαπέστη.

Στην Εθνική Νέων Γυναικών εντάχθηκε για πρώτη φορά το Δεκέμβριο του 2005. Συνολικά διαγωνίστηκε σε 20 αγώνες σημειώνοντας 247 πόντους, 12,35 κατά μ.ό. Στο επίπεδο αυτό έλαβε μέρος στο Ευρωπαϊκό Πρωτάθλημα Νέων Γυναικών στο Σόπρον της Ουγγαρίας.

Το ντεμπούτο της με την Εθνική Γυναικών έλαβε χώρα τον Αύγουστο του 2006 και στα επόμενα χρόνια αναδείχθηκε σε βασική φόργουρντ της ομάδας. Συμμετείχε στο Ευρωμπάσκετ Γυναικών του 2009 στη Λετονία, όπου η Ελλάδα πέτυχε τη μεγαλύτερη μέχρι σήμερα διάκρισή της, σκαρφαλώνοντας στην 5η θέση της τελικής κατάταξης. Η αθλήτρια αγωνίστηκε σε 9 παιχνίδια για 123 λεπτά, σημειώνοντας κατά μέσο όρο 4,1 πόντους, 1,4 ριμπάουντ και 0,3 ασσίστ.Zoi Dimitrakou, στατιστικά της αθλήτριας για το Eurobasket Women 2009 στον επίσημο ιστότοπο των αρχείων της FIBA. Την ίδια χρονιά υπήρξε μέλος της ομάδας που εστάλη στους Μεσογειακούς Αγώνες της Πεσκάρα (η Ελλάδα κατετάγη τέταρτη).

Επόμενος σταθμός της καλαθοσφαιρίστριας και της Εθνικής ήταν το Παγκόσμιο Πρωτάθλημα του 2010 που διοργανώθηκε από την Τσεχία, στο οποίο η Εθνική βρέθηκε στην 11η θέση της βαθμολογικής κατάταξης. Η Δημητράκου αγωνίστηκε σε 8 παιχνίδια για 152 λεπτά, σημειώνοντας κατά μέσο όρο 6,8 πόντους, 2,6 ριμπάουντ και 1,2 ασσίστ.Zoi Dimitrakou, στατιστικά της αθλήτριας για το FIBA World Championship for Women 2010 στον επίσημο ιστότοπο των αρχείων της FIBA. Ακολούθησε το Ευρωμπάσκετ του 2011 που διεξήχθη στην Πολωνία και στο οποίο η Ελλάδα τερμάτισε στη 13η θέση. Στο σύντομο πέρασμα της ομάδας από το θεσμό, η Δημητράκου έλαβε μέρος σε 3 παιχνίδια για 28 λεπτά, σημειώνοντας κατά μέσο όρο 2 πόντους, 1 ριμπάουντ και 0 ασσίστ.Zoi Dimitrakou, στατιστικά της αθλήτριας για το Eurobasket Women 2011 στον επίσημο ιστότοπο των αρχείων της FIBA.

Η Δημητράκου αγωνίστηκε με την Εθνική Γυναικών που ανεπιτυχώς διεκδίκησε εισιτήριο για το Ευρωμπάσκετ του 2013 και με εκείνη που πέρασε στην αντίστοιχη διοργάνωση του 2015 ως πρωτοπόρος του Α' Προκριματικού Γύρου.

Το ρεκόρ
Στις 22 Μαρτίου 2009, σε αγώνα του Μεγάλου Αλεξάνδρου εναντίον του Άρη Χολαργού για την Α1 Εθνική, έγινε η πρώτη Ευρωπαία (και μοναδική ως τώρα) επαγγελματίας καλαθοσφαιρίστρια που κατάφερε να πετύχει σε κάποιο αγώνα κουντράπλ-νταμπλ (quadruple-double, δηλαδή διψήφιο νούμερο σε τουλάχιστον 4 στατιστικές κατηγορίες), πετυχαίνοντας 49 πόντους, 18 ριμπάουντ, 12 κλεψίματα και 10 ασίστ.«Δημητράκου ...49 πόντων!», άρθρο στον ιστότοπο SentraGoal.gr, 23 Μαρτίου 2009.

Αξιοσημείωτα, τη στιγμή που πραγματοποιήθηκε το ρεκόρ μόλις εννέα επαγγελματίες παίκτες και παίκτριες στην ιστορία του αθλήματος είχαν να επιδείξουν κάτι ανάλογο.

Εξωαγωνιστικά
Εκτός από την καλαθοσφαίριση, η Δημητράκου υπήρξε για μικρό χρονικό διάστημα μοντέλο, πραγματοποιώντας διάφορες φωτογραφήσεις. Συμμετείχε δε στα καλλιστεία για την ανάδειξη της Σταρ Ελλάς για το 2006.

Το 2020, συμμετείχε στην αθλητική εκπομπή ''Mega Sports Weekend'' και παρουσίασε την εκπομπή ευεξίας ''Γυμναστική από σπίτι'' στο MEGA.

Η Δημητράκου ασχολείται ερασιτεχνικά με την κολύμβηση, την ιστιοπλοΐα, το σκι, τη χιονοσανίδα, το χορό και τη ζωγραφική.

 Προσωπική ζωή 
Τον Φεβρουάριο του 2021, παντρεύτηκε τον επιχειρηματία Θανάση Πολυχρονόπουλο. Απέκτησαν δύο γιους, τον Λεωνίδα (γενν. 5 Οκτωβρίου 2021) και τον Απόλλωνα (γενν. 19 Νοεμβρίου 2022).

 Φιλμογραφία 
 Τηλεόραση 
+Έτος Τίτλος Προγράμματος ΚανάλιΡόλοςΣημειώσεις2006Διαγωνισμός Ομορφιάς ANT1ANT1Η ΊδιαΔιαγωνιζόμενη 2019-2020VitaONEΠαρουσιάστρια - Υπεύθυνη Προγράμματος2020Mega Sports WeekendMEGAΠαρουσιάστριαΓυμναστική από ΣπίτιMEGAΠαρουσιάστρια - Υπεύθυνη ΠρογράμματοςΜίνι ΚαύσωναςMEGAΣυμπαρουσιάστρια - ΡεπόρτερJust the 2 Of UsOPENΔιαγωνιζόμενη - 3η θέση2020-2021Πάμε ΔανάηMEGAΠαρουσιάστρια Γυμναστικής από Σπίτι

Παραπομπές

Εξωτερικοί σύνδεσμοι
  Ζωή Δημητράκου, επίσημος λογαριασμός στο Twitter.

  Zoi Dimitrakou, στατιστικά της αθλήτριας στον επίσημο ιστότοπο του αρχείου της FIBA.
  Zoi Dimitrakou, στατιστικά της αθλήτριας στον επίσημο ιστότοπο της FIBA Europe.
  Zoi Dimitrakou, στατιστικά της αθλήτριας στον επίσημο ιστότοπο της Euroleague Women (2013-14).
  Zoi Dimitrakou, προφίλ στον επίσημο ιστότοπο της Ligue Féminine de Basket (LFB).

Κατηγορία:Ελληνίδες αθλήτριες της καλαθοσφαίρισης
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Απόλλωνα Καλαμαριάς
Κατηγορία:Καλαθοσφαιρίστριες Μεγάλου Αλεξάνδρου Θεσσαλονίκης
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Μπουρζ
Κατηγορία:Καλαθοσφαιρίστριες Καϊζερί Κάσκι
Κατηγορία:Καλαθοσφαιρίστριες Ναντέζντα Όρενμπουργκ
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες του WNBA
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Κολυμβητές ΠΑΟΚ